钦定古今图书集成/方舆汇编/职方典/第1132卷 > 《南陔馆记》前人
## 钦定古今图书集成/方舆汇编/职方典/第1132卷 > 《南陔馆记》前人

汉川张茂才永卿，累世拥重赀，至其尊公太学君中
岁好道，杜门距跃，不交外事。永卿既娴文辞知名，又
好结客，户外屦常满，则辟舍南隙地为馆，以奉太学。
君落成，永卿问名于友人潘景升。景升名之曰南陔，
而属不佞为之记。盖南陔之亡久矣，独《诗序》有之：“孝
子相戒以养也。”夫养非一端而已。公西华之养亲也，
若与朋友处；曾参之养亲也，若事严主烈君，是不同
也。舜尊为天子，富有四海之内，仲由啜菽饮水，是不
同也。《凯风》怨则不可矶，《小弁》不怨则愈疏，是不同也。
食飨不为概，然而树木以时伐焉，禽兽以时杀焉，是
不同也。不登高，不临深舟，不游道，不径在，丑夷不争，
然而战陈无勇，非孝也，是不同也。先意承志，谕父母
于道，有过，下气怡色，柔声以谏，然而父有争，子则身
不陷于不义，三谏不听，号泣而随之，是不同也。夔夔
斋栗，不敢哕噫嚏咳欠伸、跛倚睇视，不敢唾洟袭搔
袒撅，然而严威俨恪，非所以事亲，是不同也。“干父之
蛊，有子考无咎。”然而善则称亲，过则称己，是不同也。
永卿奚择焉？昔者有鸟止于鲁郊，鲁君悦之，为具太
牢以飨之，奏《九韶》以乐之。鸟忧悲眩视，不敢饮食，此
无故以己养养鸟也。若夫以鸟养养鸟者，栖之深林，
浮之江湖，食之委蛇已耳。永卿之尊人，雅意乎长生
冲举之术，清净无为之业，而永卿为是馆以养之。是
以己养养亲，非以亲养亲也，趋舍将无戾乎？且夫父
子之亲，无所解于其心，孩提之童，无不知爱其亲者，
岂待戒耶？戒而后养，非其至也。楚有直躬者，父窃羊
而谒之上，上执而将诛之，直躬者请代之。将诛矣，告
吏曰：“父窃羊而谒之，不亦信乎？父诛而代之，不亦孝
乎？”荆王闻之，不诛也。孔子曰：“异哉！一父而载取名焉。
永卿之以养亲，名馆也，谓何？”永卿怃然曰：“不肖岂敢
以养亲取名？盖吾友督诲我也。先生之言与家大人
之道，广博而精微，小子所不能窥。然窃闻之禹、益之
于舜，曰‘儆戒无虞’。卫武公耄矣，作《抑戒》之诗。自古圣
哲，焉能废戒！请以先生之言记吾馆，朝夕诵之，如临

等矣。”